**Comunicat de presă**

**Acord de cooperare între Directoratul Național de Securitate Cibernetică (DNSC) și Serviciul Tehnologia Informației și Securitate Cibernetică (STISC) din Republica Moldova**

**București, 24 noiembrie 2022**

Ieri, 23.11.2022, s-a semnat ACORDUL DE COOPERARE ÎN DOMENIUL SECURITĂȚII CIBERNETICE între Directoratul Național de Securitate Cibernetică (DNSC) și Serviciul Tehnologia Informației și Securitate Cibernetică (STISC) din Republica Moldova.

Obiectul principal al Acordului îl reprezintă facilitarea schimbului de informații referitoare la incidente sau evenimente de securitate cibernetică, care afectează sau pot afecta rețelele operate de cele două părți, schimbul de bune practici, precum și schimbul de informații în procesele investigative, în concordanță cu prevederile legale în vigoare din cele două state.

Acordul a fost semnat de Dan CÎMPEAN, Directorul DNSC și Gheorghe PANTAZ, Directorul STISC.

**Contact presă: Mihai Rotariu |** **mihai.rotariu@dnsc.ro** **| 0740 066 866**